**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL FINANSINIO TURTO INVESTAVIMO IR PERDAVIMO**

**VIEŠAJAI ĮSTAIGAI „LAZDIJŲ LIGONINĖ“**

2020 m. sausio 27 d. Nr. 34-242

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu ir 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 2 punktu, 2 dalies 3, 5 ir 7 punktais, Lietuvos Respublikos viešųjų įstaigų įstatymo 10 straipsnio 8 dalimi, 13 straipsnio 2 ir 3 dalimis, Sprendimo investuoti valstybės ir savivaldybių turtą priėmimo tvarkos aprašo, patvirtinto Lietuvos Respublikos Vyriausybės 2007 m. liepos 4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“, 7 punktu, Atstovavimo Lazdijų rajono savivaldybei viešosiose įstaigose taisyklių, patvirtintų Lazdijų rajono savivaldybės tarybos 2013 m. lapkričio 26 d. sprendimu Nr. 5TS-911 „Dėl Atstovavimo Lazdijų rajono savivaldybei viešosiose įstaigose taisyklių patvirtinimo“, 5 ir 6 punktais, atsižvelgdama į Lazdijų rajono savivaldybės administracijos direktoriaus 2020-01-19 pasiūlymą Nr. 1-196 „Dėl Lazdijų rajono savivaldybės finansinio turto investavimo“ ir viešosios įstaigos „Lazdijų ligoninė“ 2019-12-31 raštą Nr. LLS-522 „Dėl įstatinio kapitalo padidinimo“ ir 2020-01-13 raštą Nr. LLS-22 „Dėl įstatinio kapitalo didinimo“, Lazdijų rajono savivaldybės taryba nusprendžia:

1. Patvirtinti investuojamo ir perduodamo Lazdijų rajono savivaldybės finansinio turto, kaip turtinio įnašo, viešajai įstaigai „Lazdijų ligoninė“ ekonominį ir socialinį pagrindimą pagal 1 priedą.

2. Investuoti į viešąją įstaigą „Lazdijų ligoninė“ ir perduoti finansines lėšas – 5868,50 Eur (penkis tūkstančius aštuonis šimtus šešiasdešimt aštuonis eurus penkiasdešimt centų) ilgalaikiam materialiajam turtui (viešosios įstaigos „Lazdijų ligoninė“ iš investuojamo ir perduodamo Lazdijų rajono savivaldybės finansinio turto, kaip turtinio įnašo, įsigyto ilgalaikio materialiojo turto sąrašas pridedamas, 2 priedas) įsigyti.

3. Padidinti viešosios įstaigos „Lazdijų ligoninė“ dalininkų kapitalą investuojamo ir perduodamo įstaigai finansinio turto verte – 5868,50 Eur (nuo 314777,40 Eur iki 320645,90 Eur).

4. Įpareigoti:

4.1. viešąją įstaigą „Lazdijų ligoninė“, padidinus įstaigos dalininkų kapitalą, apie tai raštu informuoti Lazdijų rajono savivaldybės administracijos Centralizuotos buhalterinės apskaitos ir Biudžeto, finansų ir turto valdymo skyrius;

4.2. Lazdijų rajono savivaldybės administracijos Centralizuotos buhalterinės apskaitos skyrių įtraukti į apskaitą Lazdijų rajono savivaldybės, kaip viešosios įstaigos „Lazdijų ligoninė“ savininkės, šio sprendimo 2 punkte nurodytą turtinį įnašą.

5. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Lazdijų rajono savivaldybės tarybos

2020 m. sausio d.

sprendimo Nr.

1 priedas

**INVESTUOJAMO IR PERDUODAMO LAZDIJŲ RAJONO SAVIVALDYBĖS FINANSINIO TURTO, KAIP TURTINIO ĮNAŠO, VIEŠAJAI ĮSTAIGAI „LAZDIJŲ LIGONINĖ“ EKONOMINIS IR SOCIALINIS PAGRINDIMAS**

Vadovaujantis Lietuvos Respublikos vietos savivaldos įstatymo 16 straipsnio 2 dalies 26 punktu ir 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 2 punktu ir 2 dalies 3, 5 ir 7 punktais, Lietuvos Respublikos viešųjų įstaigų įstatymo 10 straipsnio 1 dalies 15 punktu, 8 dalimi, 13 straipsnio 2 ir 3 dalimis, Sprendimo investuoti valstybės ir savivaldybių turtą priėmimo tvarkos aprašo, patvirtinto Lietuvos Respublikos Vyriausybės 2007 m. liepos 4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“, 7 punktu, Atstovavimo Lazdijų rajono savivaldybei viešosiose įstaigose taisyklių, patvirtintų Lazdijų rajono savivaldybės tarybos 2013 m. lapkričio 26 d. sprendimu Nr. 5TS-911 „Dėl Atstovavimo Lazdijų rajono savivaldybei viešosiose įstaigose taisyklių patvirtinimo“, 5 ir 6 punktais, atsižvelgiant į Lazdijų rajono savivaldybės administracijos direktoriaus 2020-01-19 pasiūlymą Nr. 1-196 „Dėl Lazdijų rajono savivaldybės finansinio turto investavimo“ ir viešosios įstaigos „Lazdijų ligoninė“ 2019-12-31 raštą Nr. LLS-522 „Dėl įstatinio kapitalo padidinimo“ ir 2020-01-13 raštą Nr. LLS-22 „Dėl įstatinio kapitalo didinimo“ bei siekiant gerinti asmens ir visuomenės sveikatos priežiūros paslaugų kokybę, racionaliau naudoti asmens sveikatos priežiūros reikmėms skiriamas lėšas, numatoma investuoti ir perduoti Lazdijų rajono savivaldybės finansinį turtą – 5868,50 Eur, kaip turtinį įnašą, viešajai įstaigai „Lazdijų ligoninė“ ilgalaikiam materialiajam turtui įsigyti, atitinkamai didinant viešosios įstaigos „Lazdijų ligoninė“ dalininkų kapitalą.

Finansinės lėšos ilgalaikiam materialiajam turtui įsigyti buvo skirtos Lazdijų rajono savivaldybės tarybos 2019 m. vasario 21 d. sprendimu Nr. 5TS-1578 „Dėl 2019 metų Lazdijų rajono savivaldybės biudžeto patvirtinimo“.

Viešoji įstaiga „Lazdijų ligoninė“ rūpinasi asmens ir visuomenės sveikatos priežiūros teikimu Lazdijų rajono savivaldybės gyventojams.

Lietuvos Respublikos vietos savivaldos įstatymo 7 straipsnio 34 punkte numatyta valstybinė (valstybės perduota savivaldybėms) funkcija – antrinės sveikatos priežiūros organizavimas įstatymų nustatytais atvejais ir tvarka.

Finansinis turtas – piniginės lėšos, skiriamos viešajai įstaigai „Lazdijų ligoninė“ ilgalaikiam materialiajam turtui įsigyti, reikalingos įstaigos įstatuose numatytai veiklai vykdyti, kad būtų veiksmingesnė įstaigos veikla, geresnė teikiamų asmens sveikatos priežiūros paslaugų kokybė, būtų sudarytos geresnės darbo sąlygos įstaigos darbuotojams.

Šio turto investavimas atitinka Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 2 dalies 3, 5 ir 7 punktuose nurodytus kriterijus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lazdijų rajono savivaldybės tarybos

2020 m. sausio d.

sprendimo Nr.

 2 priedas

**VIEŠOSIOS ĮSTAIGOS „LAZDIJŲ LIGONINĖ“ IŠ INVESTUOJAMO IR PERDUODAMO LAZDIJŲ RAJONO SAVIVALDYBĖS FINANSINIO TURTO, KAIP TURTINIO ĮNAŠO, ĮSIGYTO ILGALAIKIO MATERIALIOJO TURTO SĄRAŠAS**

|  |  |  |  |
| --- | --- | --- | --- |
| **Eil. Nr.** | **Pavadinimas** | **Skaičius (vnt.)** | **Įsigijimo vertė (Eur)** |
|  1. | Dantų rentgeno aparatas su dantų rentgeno viziografine sistema | 1 | 5868,50  |
| **Iš viso:** | **1** | **5868,50** |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL FINANSINIO TURTO INVESTAVIMO IR PERDAVIMO VIEŠAJAI ĮSTAIGAI „LAZDIJŲ LIGONINĖ“ PROJEKTO**

**AIŠKINAMASIS RAŠTAS**

2020 m. sausio 19 d.

 Lazdijų rajono savivaldybės tarybos sprendimo „Dėl finansinio turto investavimo ir perdavimo viešajai įstaigai „Lazdijų ligoninė“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 26 punktu ir 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 2 punktu, 2 dalies 3, 5 ir 7 punktais, Lietuvos Respublikos viešųjų įstaigų įstatymo 10 straipsnio 8 dalimi, 13 straipsnio 2 ir 3 dalimis, Sprendimo investuoti valstybės ir savivaldybių turtą priėmimo tvarkos aprašo, patvirtinto Lietuvos Respublikos Vyriausybės 2007 m. liepos 4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“, 7 punktu, Atstovavimo Lazdijų rajono savivaldybei viešosiose įstaigose taisyklių, patvirtintų Lazdijų rajono savivaldybės tarybos 2013 m. lapkričio 26 d. sprendimu Nr. [5TS-911](http://www.infolex.lt/lazdijai/Default.aspx?Id=3&DocId=29799) „Dėl Atstovavimo Lazdijų rajono savivaldybei viešosiose įstaigose taisyklių patvirtinimo“, 5 ir 6 punktais, atsižvelgiant į Lazdijų rajono savivaldybės administracijos direktoriaus 2020-01-19 pasiūlymą Nr. 1-196 „Dėl Lazdijų rajono savivaldybės finansinio turto investavimo“ ir viešosios įstaigos „Lazdijų ligoninė“ 2019-12-31 raštą Nr. LLS-522 „Dėl įstatinio kapitalo padidinimo“ ir 2020-01-13 raštą Nr. LLS-22 „Dėl įstatinio kapitalo didinimo“.

Šio projekto tikslas – patvirtinti investuojamo ir perduodamo Lazdijų rajono savivaldybės finansinio turto, kaip turtinio įnašo, viešajai įstaigai „Lazdijų ligoninė“ ekonominį ir socialinį pagrindimą (1 priedas); investuoti į viešąją įstaigą „Lazdijų ligoninė“ ir perduoti finansines lėšas – 5868,50 Eur (penkis tūkstančius aštuonis šimtus šešiasdešimt aštuonis eurus penkiasdešimt centų ) ilgalaikiam materialiajam turtui (viešosios įstaigos „Lazdijų ligoninė“ iš investuojamo ir perduodamo Lazdijų rajono savivaldybės finansinio turto, kaip turtinio įnašo, įsigyto ilgalaikio materialiojo turto sąrašas pridedamas, 2 priedas) įsigyti; padidinti viešosios įstaigos „Lazdijų ligoninė“ dalininkų kapitalą investuojamo ir perduodamo įstaigai finansinio turto verte – 5868,50 Eur (nuo 314777,40 Eur iki 320645,90 Eur). Įpareigoti: viešąją įstaigą „Lazdijų ligoninė“, padidinus įstaigos dalininkų kapitalą, apie tai raštu informuoti Lazdijų rajono savivaldybės administracijos Centralizuotos buhalterinės apskaitos ir Biudžeto, finansų ir turto valdymo skyrius; o Lazdijų rajono savivaldybės administracijos Centralizuotos buhalterinės apskaitos skyrių apskaityti Lazdijų rajono savivaldybės, kaip viešosios įstaigos „Lazdijų ligoninė“ savininkės, šio sprendimo 2 punkte nurodytą turtinį įnašą.

Viešosios įstaigos „Lazdijų ligoninė“ teisinis statusas – viešoji įstaiga. Lazdijų rajono savivaldybė yra šios viešosios įstaigos dalininkė (savininkė), o Lazdijų rajono savivaldybės, kaip įstaigos dalininkės (savininkės) teises ir pareigas įgyvendinanti institucija – Lazdijų rajono savivaldybės taryba. Kadangi Lazdijų rajono savivaldybė yra įstaigos savininkė, Lazdijų rajono savivaldybės tarybos raštiški sprendimai prilyginami visuotinio įstaigos dalininkų susirinkimo sprendimams.

Viešosios įstaigos „Lazdijų ligoninė“ pagrindinis veiklos tikslas – teikti prieinamas, saugias, kokybiškas, kvalifikuotas, efektyvias ambulatorines ir stacionarines asmens sveikatos priežiūros paslaugas pacientams, tenkinti jų bei visuomenės poreikius ir lūkesčius. Pagrindiniai veiklos uždaviniai – organizuoti ir teikti nespecializuotas, specializuotas, kvalifikuotas antrinės asmens sveikatos priežiūros paslaugas (ambulatorines ir stacionarines). Ši sveikatos priežiūra teikiama įstaigoje ir pagal asmenų iškvietimus jų namuose. Pagrindinės įstaigos veiklos sritis: asmens sveikatos priežiūros paslaugų, nurodytų įstaigos asmens sveikatos priežiūros licencijoje, teikimas.

Įgyvendinus Lazdijų rajono savivaldybės tarybos sprendimą, bus įgyvendintos teisės aktuose numatytos Lazdijų rajono savivaldybės, kaip viešosios įstaigos „Lazdijų ligoninė“ savininkės, turtinės ir neturtinės teisės.

Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų negauta.

Parengtas sprendimo projektas neprieštarauja galiojantiems teisės aktams.

Sprendimo projektą parengė Lazdijų rajono savivaldybės administracijos Biudžeto, finansų ir turto valdymo skyriaus vedėjo pavaduotoja Jolita Galvanauskienė.

Biudžeto, finansų ir turto valdymo skyriaus

vedėjo pavaduotoja Jolita Galvanauskienė